**AČIŪ, KOKYBĖS MOKYTOJAU...**

**Gerb. MOKYTOJAU, mielas prof. Juozai,**

**Ar galėčiau tikėtis malonesnės žinutės, nei ši. Nuo pirmos magistrantūros paskaitos iki dabar – visuomet buvote, esate, o ir būsite Žmogum, kurį ne pagal pareigas, bet pagal suteiktą gyvenimui vertę mokiniai vadina MOKYTOJU. JŪS esate tūkstančių MOKYTOJAS, tame tarpe ir mano. Erudicija, inteligencija, estetika, etika, žmogiškumas ir nuoširdumas – tai tik kelios, bet esminės savybės, kurios vardijasi negalvojant, kai mintyse iškylate JŪS. Ačiū ir už įkvėpimą bei paskatinimą diegti mano vadovaujamame Centre kokybės ir aplinkosaugos vadybos sistemas, leidusias ženkliai pagerinti teikiamų medicininių paslaugų kokybę.**

**Man ypatingai malonu išgirsti iš JŪSŲ lūpų įvertinimą – tiek mano darbų medicinos paslaugų kokybės srityje, tiek ir mano organizuoto renginio, nes JŪSŲ žodžiai turi ypatingą vertę.**

**Tai dar karta nuoširdus AČIŪ už tai, kad atvykote, už nuostabius žodžius, už knygą (prancūzų kalba, oho..!), už paramą mano doktorantūros studijose, už Jūsų rankomis ir siela subrandintą vyną, kurį atkimšiu gimtadienio proga, tik kiek vėliau, nes šį penktadienį išskrendu į JAV Pasaulinį medicinos turizmo kongresą ir po to įvyksiantį Pasaulinį ligoninių kongresą.**

**Ačiū dar kartą ir iki malonių kitų susitikimų,**

**Pagarbiai,**

**Lamutis PAŠKEVIČIUS,**

**buvęs Jūsų magistrantas, Medicinos diagnostikos centro direktorius**

**2016 m. sausio 15 d.**